钦定古今图书集成/明伦汇编/氏族典/第314卷 > 《廖用贤尚友录》 > 彭宗
## 钦定古今图书集成/明伦汇编/氏族典/第314卷 > 《廖用贤尚友录》 > 彭宗

按《尚友录》：“宗字法先，彭城人。年二十，学于杜冲，尝从
之采药，忽堕深谷，手足伤损，良久苏息，肃恭如初采
樵，被蛇所毒，亦无愠色。冲贤之，乃授以丹经五千文，
宗宝而修之，日臻幽妙。或自卧水底，竟日方出。毒蛇
猛虎，能以气禁之，潜伏不动。宗解之方去。年百五十
馀岁，常如二十许。厉王时，老君遣仙官迎为太清真”
人，治赤城宫。